APROBACIÓN RELACIÓN DEFINITIVA, DESIGNACIÓN DO TRIBUNAL E DATA DA SÚA CONSTITUCIÓN E REALIZACIÓN DO PRIMEIRO EXERCICIO (26 POSTOS DE ADMINISTRATIVO LABORAL FIXO ORAL)
ADMINISTRACIÓN LOCAL — Provincial — Deputación Provincial (Persoal, oposicións, 01/06/2015)

A deputada delegada de Persoal, en virtude das competencias delegadas da Presidencia, ditou a seguinte “No Boletín Oficial da Provincia de Pontevedra (BOPPO) do 15 de maio de 2015 publicouse a Resolución do 13 de maio de 2015 pola que se fixo pública a relación provisional de aspirantes admitidos e excluídos ó proceso selectivo convocado pola Resolución Presidencial de 20 de febreiro de 2015 para cubrir vinte e seis postos de traballo de administrativo vacantes no cadro de persoal laboral fixo da Deputación de Pontevedra. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, Aprobar a relación definitivas de aspirantes admitidos e excluídos publicada no BOPPO núm.91, de 15 de maio de 2015, ó non se formular ningunha reclamación dentro do prazo establecido. Designar os membros que integrarán o tribunal cualificador e determinar as datas en que terán lugar a súa constitución e a realización do primeiro exercicio: Presidente: Titular: Don José Fernández López, xefe do Servizo de Orzamentos e Planes da Excma. Deputación Provincial. Suplente: Dona Mª Jesús Torres Peón, xefa do Servizo de Recursos Humanos e Formación da Excma. Deputación Provincial. Secretario: Titular: Don Martín Iglesias Ferreirós, xefe de Coordinación do ORAL. Suplente: Don Luciano Otero Lojo, xefe de Negociado de Embargos do ORAL. Vogais: Titular: Don Generoso Cabaleiro Alonso, xefe de Negociado do ORAL (Coordinador Comarca do Morrazo e do Val Miñor). Suplente: Dona María Victoria Iglesias Ferreirós, xefa de Negociado do ORAL (Coordinadora Comarca de Caldas-Salnés). Titular: Dona Beatriz García Dacosta, xefa de Negociado de Contratación e Patrimonio A. Tributaria do ORAL. Suplente: Dona Francisca Uz Teijeiro, xefa de Negociado Control de Ingresos e Recadación do ORAL. Titular: Dona Mª de los Ángeles Landín Iglesias, xefa de Negociado de Alteracións Físicas do ORAL. Suplente: Dona Concepción Fernández Martínez, xefa de Negociado de Alteracións Xurídicas do ORAL. A constitución do Tribunal terá lugar o día 16 de xuño de 2015, ás 8:30 horas, no Pazo Provincial. O primeiro exercicio terá lugar o día 18 de xuño de 2015, ás 8:30 horas, no edificio administrativo. De acordo co disposto nas bases da convocatoria os membros dos tribunais deberán absterse de intervir, comunicándollo ó presidente, cando concorran neles algunha das circunstancias previstas no artigo 28 da Lei 30/92 de réxime xurídico das administracións públicas e do procedemento administrativo común, así como se realizaron tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do Tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base sexta da convocatoria, os dereitos de exame reintegraránselles de oficio ós interesados excluídos da relación de admitidos”. O que lle comunico para o seu coñecemento e demais efectos. Contra esta Resolución poderase interpoñer un recurso potestativo de reposición ante o mesmo órgano que a ditou no prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99 de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente. Pontevedra, 28 de maio de 2015.—O secretario, Carlos Cuadradro Romay.